
REFERAT
privind aprobarea Studiului de Fezabilitate pentru obiectivul de investitii
„Extindere corp cladire scoala cu un corp S.(teh.)+P.+3E. – Colegiul Tehnic Regele Ferdinand” din Municipiul Timisoara, str. Renasterii, nr. 24/A

	Biroul Tehnic din cadrul Directiei Institutii Scolare, Medicale, Sportive si Culturale are cuprins in programul de investitii pe anul 2014 obiectivul de investitii „Extindere corp cladire scoala cu un corp S(teh.)+P.+3E. – Colegiul Tehnic Regele Ferdinand” din Municipiul Timisoara, str. Renasterii, nr. 24/A.
Datorită vechimii construcţiei precum şi datorită influenţei în timp a factorilor externi care au acţionat asupra imobilului, structura de rezistenţă a fost afectată şi prezintă pericol astfel încât pentru modernizarea si imbunatatirea conditiilor de invatamint se impune realizarea unei documentaţii tehnice care sa cuprinda: „Expertiză tehnică şi Studiu de Fezabilitate + proiectare (PAC+PT+DDE) + C.S. + A.C.” pentru lucrarea „Extindere corp cladire scoala cu un corp S.(teh.)+P.+3E. – Colegiul Tehnic Regele Ferdinand”.
Corpul principal de clădire al scolii situate în Timişoara, str. Renasterii, nr. 24A este format din corpurile C1, C2 si C3 cu regim de inaltime S.+P.+2E., a fost construit inainte de 1989 si are forma in plan de „I” cu aripi inegale.
Imobilul este dotat cu instalaţii de alimentare cu apă si canalizare, electrice si de incalzire a căror trasee şi vechime  nu s-au putut determina în totalitate.
In timp au fost executate lucrări de igienizare si de întreţinere periodica, insa nu si intervenţii la structura de rezistenta, fiind necesara expertizarea pentru îndeplinirea condiţiilor de folosire in condiţiile de siguranţa impuse pentru desfăşurarea de activitati cu aglomerare umana.
De asemenea, avand in vedere numarul mare de elevi, pentru imbunatatirea activitatii didactice, este necesara analizarea posibilitatii de extindere a spatiilor de invatamant, prin creerea de noi spatii prin extinderea cladirii existente de la S.+P.+2E. cu un corp cu 4(patru) nivele S.(teh.)+P.+3E.  
Valoarea de inventar a clădirii este de 3.859.673,14 lei.
	Infrastructura clădirii este veche, spatiile nu corespund standardelor tehnice şi de calitate actuale.
Conform  Studiului de fezabilitate pus la dispozitie, se propune dezvoltarea unui corp de cladire S.(teh.)+P.+3E.  in incinta actuala, precum si amenajarea si reconfigurarea spatiilor existente. Alimentarea pentru instalatiile necesare se va face de la racordul existent al intregii cladiri.
Având în vedere Studiul de fezabilitate pentru obiectivului de investitie “Extindere corp cladire scoala cu un corp S.(teh.)+P.+3E. – Colegiul Tehnic Regele Ferdinand”  intocmit de S.C. «Imobles Plan» S.R.L., finantarea investitiei se va face din bugetul local la cap. 65.02.04.02, Invatamint secundar superior.
	Durata de realizare a investiţiei: 16 luni
	Urmare a celor de mai sus,
                                                                P r o p u n e m:
            1. Aprobarea Studiului de Fezabilitate si realizarea obiectivului de investiţii „ Extindere corp cladire scoala cu un corp S.(teh.)+P.+3E. – Colegiul Tehnic Regele Ferdinand ",  în valoare de 3.529.660,00 lei (inclusiv TVA) din care C+M in valoare de 3.007.700,00 lei (inclusiv TVA), întocmit de S.C. «Imobles Plan» S.R.L. cu principalii indicatori tehnico-economici prevăzuţi în anexa la prezentul.

